**Anyanyelvi feladatsor a Marosvölgyi Bonifác a villamoson című cikk feldolgozásához**

1. **Beszélgetés**

Mi volt Marosvölgyi Bonifác?

Milyen a macskahordozó, mire szolgál?

Miért kellett hordozóba ülnie Bonifácnak?

Hol ismerkedett meg a kislánnyal?

Hogyan sikerült a kislánynak megnyugtatnia az izgatott macskát?

1. **Szómagyarázó**

Mit jelentenek az alábbi szavak?

Alkoss velük mondatot!

heveder, éves orvosi felülvizsgálat, óbégatás, cirógatás, hiábavalóság

1. **Olvasási gyakorlatok-kijelölő olvasással**

Olvasd azt a részt, amelyben megtudjuk, hogy hová indul Marosvölgyi Bonifác a gondviselőjével!

Olvasd azt a részt, amelyben a kislány elmondja, hová tartanak édesanyjával!

Olvasd azt a részt, amelyben megnyugtatja a kislány Bonifácot!

1. **Tartalomalkotás**

Rakd sorrendbe a mondatokat, majd másold le a füzetedbe összefüggő szövegként!

\_\_\_\_\_\_ A villamoson egy kislány is utazott.

\_\_\_\_\_\_ Marosvölgyi Bonifácot orvosi felülvizsgálatra vitte a gondozója.

\_\_\_\_\_\_ Szegény kislány kisírt szemmel utazott az anyukájával.

\_\_\_\_\_\_ A villamos zökkenésére Bonifác megijedt.

\_\_\_\_\_\_ Nem akaródzott neki a hordozóba beülés.

\_\_\_\_\_ A kislány cirógatással nyugtatta meg az izgatott macskát.

1. **A történet továbbgondolása**

Mi történhetett a doktornál?

Hogyan találkozott ismét Bonifác és a kislány?